**Π.Σ.Ε. Ο.Γ.Α.**

**Π**ΑΝΕΛΛΗΝΙΟΣ **Σ**ΥΛΛΟΓΟΣ **Ε**ΡΓΑΖΟΜΕΝΩΝ **ΟΓΑ**

**(ΟΠΕΚΑ – ΕΦΚΑ)**

Πατησίων 30, 101 70 Αθήνα Αθήνα, 13 Δεκεμβρίου 2024

Τηλ.: 213.15.19.112

Email: pse.oga@gmail.com

**ΠΡΟΣ:** κ. Διοικήτρια ΟΠΕΚΑ

 **ΕΝΤΑΥΘΑ**

**ΘΕΜΑ:** Θέματα ανθρώπινου δυναμικού στον ΟΠΕΚΑ

Κυρία Διοικήτρια,

Κατά την πρόσφατη συνάντησή μας την 27η Νοεμβρίου 2024, μεταξύ των άλλων, σας εκθέσαμε την **έντονη ανησυχία** μας για το συνεχώς επιδεινούμενο πρόβλημα της δραματικής πλέον **υποστελέχωσης** του Οργανισμού καθώς και τις **ρητές ενστάσεις** μας για τη διαδικασία με την οποία γίνεται η **πλήρωση των κενούμενων θέσεων ευθύνης** από όλες τις Διοικήσεις που έχουν θητεύσει μέχρι και σήμερα στον ΟΠΕΚΑ. Σε συνέχεια των ανωτέρω, παρακαλούμε να μας γνωρίσετε τα κάτωθι:

* Δεδομένου ότι έχουν παρέλθει πλέον των δύο μηνών από την κένωση της θέσης του Γενικού Διευθυντή Παροχών του Οργανισμού, χωρίς στο μεταξύ διάστημα να έχει κοινοποιηθεί στο προσωπικό απόφαση ανάθεσης των συγκεκριμένων καθηκόντων, με ποιον τρόπο και από ποιον καλύπτεται το συγκεκριμένο υπηρεσιακό κενό, και επί τη βάσει ποιου νομοθετικού πλαισίου γίνεται αυτό;
* Για ποιον λόγο δεν εφαρμόζετε, όπως και όλοι οι προκάτοχοί σας, τη διάταξη του άρθρου 86 παρ. 11 του ισχύοντος ν. 3528/2007, η οποία ρητώς προβλέπει την έκδοση προκήρυξης, εντός προθεσμίας δεκαπέντε (15) ημερών, για την πλήρωση κάθε θέσης ευθύνης που κενούται;
* Για ποιον λόγο ο ΟΠΕΚΑ δεν συμμετέχει στον Β΄ κύκλο της Κινητικότητας;
* Πώς εκτιμάτε ότι ο Οργανισμός θα συνεχίσει να είναι σε θέση να αντεπεξέλθει σε έναν συνεχώς αυξανόμενο όγκο εργασίας, λαμβανομένης υπόψη τόσο της δραματικής αριθμητικής συρρίκνωσης, όσο και της προϊούσας ηλικιακής γήρανσης του ανθρώπινου δυναμικού του;

****